32006D0447
L 176/105
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 май 2006 година
за изменение на Решение 2005/436/ЕО по отношение на финансовото участие на Общността в Доверителния фонд 911100МТF/INT/003/ЕИО (TFEU 970089129)
(нотифицирано под номер С(2006) 2076)
(2006/447/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално членове 12 и 13 от него,
като има предвид, че:
(1)
С Решение 2005/436/ЕО на Комисията от 13 юни 2005 г. относно сътрудничеството на Общността с Организацията по прехрана и земеделие, по-специално при дейностите на Европейската комисия за контрол на болестта шап (2) финансовото задължение на Общността към Доверителен фонд 911100МТF/INT/003/ЕИО (TFEU 970089129), „Доверителния фонд“, беше определена на максимум 4 500 000 EUR за срок от четири години.
(2)
В съответствие с Решение 2005/436/ЕО Комисията на Европейските общности и Организацията на Обединените нации по прехрана и земеделие сключиха Споразумение за прилагане относно използването и функционирането на посочения доверителен фонд от 1 септември 2005 г.
(3)
С оглед появата на нови топотипи на вируса и вирусни щамове и регионалното влошаване на контролните мерки, предизвикано от едновременното появяване на инфлуенцата по птиците, Общността, в тясно сътрудничество с Европейската комисия за контрол на болестта шап (ЕUFMD) и чрез използване на Доверителния фонд, трябва да подготви мерки за контрол върху болестта, включително кампании за профилактично ваксиниране в съседните страни.
(4)
Участието на Общността в Доверителния фонд следователно се увеличава с 3 500 000 EUR от 4 500 000 EUR на 8 000 000 EUR за срок от четири години.
(5)
Следва да се изготви разпоредба за приемането на изменения в споразумението за прилагане, необходими за да се вземе предвид промяната в ситуацията.
(6)
Необходимо е настоящото решение да влезе в сила със задна дата от 1 януари 2005 г., за да даде възможност на Общността да изпълни своите задължения за срок от четири години от тази дата.
(7)
Решение 2005/436/ЕО следва съответно се изменя.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
РЕШИ:
Член единствен
Решение 2005/436/ЕО се изменя, както следва:
1.
В член 1 параграф 2 се заменя със следното:
„2. Считано от 1 януари 2005 г., финансовото участие на Общността във фонда, предвидено в параграф 1, се определя на максимална сума от 8 000 000 ЕUR за срок от четири години.“
2.
В член 2, параграф 1 се добавя следната втора алинея:
„Всяко изменение на споразумението за прилагане, необходимо за да се вземе предвид промяната в ситуацията, упоменато в член 1, параграф 2, се договаря между Комисията на Европейските общности и Организацията на обединените нации по прехрана и земеделие.“
Съставено в Брюксел на 31 май 2006 година.